ⵄⴷⵊⵓ ⵎⵓⵃ

ⵜⵍⵓⵍⴰ ⵄⴷⵊⵓ ⵎⵓⵃ ⵏ ⴰⵢⵜ ⵅⵓⵢⴰ ⵄⵍⵉ ⵏⵏⴰ ⵉⵟⴼⴰⵔⵔ ⵉ ⵜⵖⵕⵎⵜ ⵏ ⵉⵍⵎⵛⴰⵏ ⵏⵏⴰ ⵜ ⵉⴽⴽⴰⵏ ⵜⵍⵍⴰ ⴷ ⵜⵖⵔⵎⵉⵏ ⵏ ⴰⵢⵜ ⵄⵟⵟⴰ ⵏⵏⴰ ⵉⴳⴰⵏ ⴰⵛⵏⴳⵓ ⴰⵎⵇⵔⴰⵏ ⵉ ⴼⵕⴰⵏⵚⴰ ⵏⵉⵛⴰⵏ ⴳ ⴰⵢⵜ ⵎⵄⵔⵉⵔ. ⵉⵖⵔⵎ ⵏ ⵉⵇⴱⵉ ⴳ ⵓⴷⵖⴰⵔ ⵏ ⵚⴰⵖⵕⵓ  ⴳⵔ 1894 ⴷ 1905 ⵙⴳ ⴱⴱⴰ ⵏⵏⵙ ⵃⵎⴰⴷ ⵏ ⴰⵢⵜ ⵣⵓⵢⴰ ⵄⵍⵉ ⴷ ⵎⵎⴰ ⵏⵏⵙ ⵅⵉⵢⵔⴰ ⵜⴰⵡⵍ ⵣⵉ ⵜⴰⵎⵥⵉⵢ ⵙ ⵍⵃⵙⵏ ⵏ ⴰⵢⵜ ⴱⵓⵃ ⵏⵏⴰ ⵉⵍⵍⴰⵏ ⴳ ⵜⵖⵕⵎⵜ ⵏ ⵄⴷⵊⵓ ⵙ ⵎⴰⵙ ⴳⴰⵏ ⵄⵟⵟⴰ ⵏⵏⴰ ⵓⵔ ⵉⵜⵜⴰⵡⵍⵏ ⵅⵙ ⵉⵏⴳⵔⴰⵜⵜⵙⵏ. ⴰⴼⴰⴷ ⴰⴷ ⵇⵇⵉⵎⵏ ⵣⴷⵉⴳⵏ ⴰⵙⵏ ⵉⵥⵓⵕⴰⵏ.https://www.facebook.com/100069325161607/videos/1519892055534304/?mibextid=rS40aB7S9Ucbxw6v ⴼⵉⵙⴱⵓⴽ (ⴰⴼⵉⴷⵢⵓ)
https://www.facebook.com/photoelayyady/videos/3452781438307399/?mibextid=rS40aB7S9Ucbxw6v ⴼⵉⵙⴱⵓⴽ (ⴰⴼⵉⴷⵢⵓ)

ⴰⵟⴼⴼⵓⵔ ⵏⵙ
ⵜⵟⵟⴼⴰⵔ ⵄⴷⵊⵓ ⵏⵏⴰ ⵜⵜ ⵉⴽⴽⴰⵏ ⵜⴳⴰ ⵢⴰⵜ ⵜⴳⵣⵣⴰⵍⵜ ⴳ ⵜⴰⵣⵣⵉⵜ ⵏⵏⵙ ⴷ ⵖⵓⵔⵙ ⵙⵉⵏ ⵉⵛⵉⵔⵔⴰⵏ ⵙ ⵖⵓⵔ ⵉⵎⵏⵖⴰ ⵏⵏⴰ ⵉⵍⵍⴰⵏ ⵙ ⵡⵓⴳⴳⴰⵔ ⵏ 100 ⵏ ⵓⴼⴳⴰⵏ ⴰⵢⴷ ⵉⴷⴷⴰⵏ ⵙ ⵓⴱⴰⵔⴰⵣ ⵏ ⵓⴳⴰⵔⵉ ⴷ ⴷⵉⵏⵏⴰⵖ  ⴰⴳ ⵜⵜⵉ ⵏⵖⴰⵏ ⵉⴼⵔⴰⵏⵙⵉⵙⵏ ⴳ 28 ⴱⵕⴰⵢⵕ 1933.ⵜⵎⵎⵓⵜ ⵄⴷⵊⵓ ⵎⵓⵃ ⵜⵍⵍⴰ ⵖⵓⵔⵙ ⵖⵓⵔ 40 ⴳ ⴰⵚⵎⵎⵓⴷ ⵏⵏⵙ ⴳ ⴳ ⵢⴰⵏ ⵡⴰⵙⵙ ⵏ ⵎⵏⵖⵉⵡⵜ ⵏ "ⵀⵉⵏⵔⵉ ⴱⵓⵔⵏⴰⵣⵉⵍ " ⵏⵏⴰ ⵓⵔ ⵉⴽⵎⵎⵉⵍⵏ ⴰⵡⴷ 30 ⵏ ⵓⵙⴳⴳⵯⴰⵙ ⵏⵏⴰ ⴷ ⵉⴷⴷⴰⵏ ⴳ ⵡⴰⵙⵙ ⵏ 28 ⴱⵕⴰⵢⵕ 1933.

ⴰⵙⵎⴹⵍ ⵏⵙ
ⵄⴷⵊⵓ ⵙ ⴷⵖⵉ ⵓⵔ ⵖⵓⵔⵙ ⴽⴰ ⵏ ⵉⵙⵎⴹⵍ ⵏⵏⴰ ⵉⴳⴰⵏ ⵎⵉⵏⵏⵙ,ⵙ ⵎⴰⵙ ⵡⴰⵍⵓ ⵜⵉⵣⵉ ⵖⵓⵔ ⴰⵢⵜ ⵄⵟⵟⴰ ⴳ ⵉⵎⵏⵖⵉ ⴰⴼⴰⴷ ⵙⵙⴽⵔ ⵉⵙⵎⴹⴰⵍ ⵉ ⵉⵏⵥⴱⴰⵢⵏ ⵏⵏⴰ ⵉⵍⵍⴰⵏ ⴳ ⵡⵓⴳⴳⴰⵔ ⵏ 1000 ⵏ ⵓⵅⴰⴼⵓⵔ ⴷ ⵜⵅⴰⴼⵓⵔⵜ ⵉⵎⵥⵥⴰⵏ ⴷ ⵉⵡⵙⵙⴰⵔⵏ.ⴰⵢⵏⵏⴰⵖ ⴰⵙ ⴷⴰ ⵜⵏⵉ ⴳⴳⴰⵔⵏ ⵙ ⵢⴰⵏ ⵉⵙⵎⴹⵍ ⵏⵏⴰ ⵎⵉ ⵉⵍⵍⴰ ⵢⵉⵙⵎ ⵏ "ⴰⴳⵔⵏ" ⴰⵎⴰⴳⵓⵏ ⵏⵏⵙ ⵉⴳⴰⵜ "ⵉⴳⵔⵏⴰⵏ". ⴰⵔ ⵎⴰⵏⵉ ⵏⵏ ⵓⵔ ⵢⴰⴳⴳⵓⴳⵏ ⴽⴽⴰⵏ ⵜⵙ ⵏⵏ ⵜⵇⵛⵇⴰⵛⵉⵏ ⵏ ⵡⵉⵏⵏⴰ ⵉⵜⵜⵓⵏⵖⴰⵏ ⴰⴽⵯ ⵉⵇⵛⵎⵉⵔⵏ ⴷ ⵍⵓⴹⴰ ⵏ ⴱⵓ ⴳⴰⴼⵔ ⴷ ⵓⴳⴰⵔⵉ ⵏⵏⴰ ⴳⵉⵍⵍ ⴰⵎⵎ ⵜⵍⴳⵉⵎⵜ . ⴳ ⵜⵉⵣⵉ ⵏⵏⴰ ⴳ ⵍⵍⴰⵏ ⵉⴱⵔⴷⴰⵏ ⴷ ⵜⵎⵔⵙⴰⵍ ⵏ ⵍⵎⵖⵔⵉⴱ ⵉⵙⵎⴰⵡⵏ ⵏ ⵉⴼⵙⵢⴰⵏ ⵏ ⴼⵕⴰⵏⵚⴰ ⵏⵏⴰ ⵉⴳⴰⵏ ⵜⴰⵎⵏⵜⵉⵍⵜ ⴳ ⵎⵏⵖⵉⵡⵜ ⵏ ⵡⴰⴳⴳⴰⵔ ⵏ ⵉⴼⴹⵏ ⴳ ⵓⵎⴷⵢⴰ "ⴰⴼⵙⵢⴰⵏ ⴱⵓⵔⵏⴰⵣⵉⵍ". ⴳ ⵢⴰⵜ ⵜⵉⵣⵉ ⴳⵍⵓⴳⵍⵏ ⵡⴰⵎⴰⵏ ⴳⵉⵙⵎⴹⴰⵍ ⵏ ⵡⴰⵏⵏⴰ ⵉⵏⵖⴰ ⴱⵓⵔⵏⴰⵣⵉⵍ ⴷ ⵉⵙⵎⵓⵏ ⵏⵏⵙ ⴰⵡⴷ ⴰⵡⴷ ⴰⵔⴳⴰⵣ ⵏⵏⴰⵖ ⵉⵕⵥⵎⵏ ⵉ ⵓⵎⴷⵓⵏⴳ ⵓⵄⴱⴱⵓⴹ ⵏⵏⵙ ⴰⵡⴷ ⵢⴰⵏ ⵓⵔ ⵜ ⵉⵙⵙⵉⵏ ⴷ ⴰⴳⵓⴷⵉⵢ ⵖⴰⵍⵏ ⵉⵙ ⵉⵜⵜⵓⵏⵖⴰ ⴷⴰⵜ ⵏ ⵡⴰⴷ ⵜ ⴼⴽⵉⵏ ⵉ ⵡⴰⴷⵊⴰⵔ. ⵏⴽ ⴼⵓⴽⴽⴰⵖ ⴰⴷⵔⴰⵔ ⵉ ⵓⵔⴳⴰⵣ ⴰⵣⴳⴳⵯⴰⵖ. ⵜⵉⵍⴰⵍⵜ ⵏ ⵄⴷⵊⵓ ⵎⵓⵃ ⴳ ⵓⵎⵜⵡⵉ ⵏ ⴱⵓⴳⴰⴼⵔ.

ⵜⴰⵡⴰⵍⴰ ⵏ ⵄⴷⵊⵓ ⵎⵓⵃ ⴳ ⵓⵎⵜⵡⵉⵢ ⵏ ⴱⵓⴳⴰⴼⵔ
ⵜⴰⵖ ⵄⴷⵊⵓ ⵎⵓⵃ ⴷ ⵓⵜⵄⵟⵟⴰ ⵙ ⵓⵎⴰⵜⴰ ⴽⵉⴳⴰⵏ ⵜⵜⵏⴰⵍⵉⵏ ⴳ ⵓⵎⵜⵡⵉ ⵏ ⴱⵓ ⴳⴰⴼⵔ ⵙ ⵎⴰⵙ ⵜⴳⴰ ⵡⴰⵀⵍⵉ ⵏ ⵜⵥⵎⵎⴰⵕ ⴳ ⵓⵎⴷⵢⴰ ⵜⴼⴽⴰⵙⵏ ⵜⵉⵔⵉⵎ ⵏ ⵓⴼⵓⵙ ⵏⵏⵙ ⴷ ⵜⵙⵙⵡⴰ ⴽⵉⴳⴰⵏ ⵏ ⵉⵏⵥⴱⴰⵢⵏ ⴷ ⵜⵙⵎⵥⵉⵢ ⵜⵓⴷⵔⵜ ⵏⵏⵙ ⴷⴷⴰⵡ ⵓⴳⴰⵔⵉ ⵏ ⴼⵕⴰⵏⵚⴰ ⴰⴼⴰⴷ ⵜⴰⵡⵙ ⵉⵔⴳⵣⵏ ⵏ ⵜⵎⴰⵣⵉⵔⵜ ⵏⵏⵙ ⴷⴷⴰⵡ ⵜⴰⵢⵍⴰⵍⴰⵜ ⵏ ⵉⵛⵏⴳⴰ ⵏⵏⴰ ⵉⵃⴹⴰⵏ ⵖⵉⵔ ⵉⵖⴱⵓⵍⴰ ⵏ ⵡⴰⵎⴰⵏ 

ⵡⴰⵢⵢⴹ ⵢⵉⵡⵙ ⵉⴳⴰⵜ ⵜⵉⵖⵕⴰⵜⵉⵏ ⵏ ⵜⵎⵖⴰⵔⵉⵏ ⴰⴼⴰⴷ ⴰⴷ ⵎⵍⵉⵡⴰⵢⵏ ⵉⵔⵉⵣⵏ ⵓⵍⴰ ⵉⵄⵔⵔⵉⵎⵏ ⴱⴰⵛ ⴰⴷ ⵉⵏⵉⵏ ⵓⵀⵓ ⵉ ⵜⵖⵏⵏⴰⵏⵜ ⴷ ⵡⴰⵔ ⵜⵓⴷⵔⵜ. ⴷ ⵡⵉⵏⵏⴰ ⴳ ⵓⵡⵙⵏⵜ ⵉⵎⵓⴳⴰⵙⵏ ⵏ ⵓⴱⴰⵔⴰⵣ ⴰ. ⴷ ⴽⵓ ⵉⴹⴹ ⴽⴽⴰⵏ ⵜ ⵙⵏⵏ ⵜⵎⵖⴰⵔⵉⵏ ⴷⴰ ⵜⴼⴼⵖⵏⵜ ⴰⵔ ⴷ ⵏⵏⵉ ⴳⵓⵍⵓⵏⵜ ⴰⵡⴷ ⴰⵛⵜⴰⵍ ⵏ ⵡⵓⵍⵍⵉ ⵏⵏⴰ ⵎⵉ ⴽⴽⵙⵏ ⵉⴼⵔⴰⵏⵙⵉⵙⵏ ⵉⵚⵔⵎⴰⵏ ⵓⵍⴰ ⴰⴱⵟⵟⴰⵏ ⵎⴰⵔ ⴰⴷ ⵉⵙⵙⵏⵜ ⴳⵉⵏ ⵉⵎⴽⵍⵉ ⵉ ⵉⵔⵉⵣⴱ ⵏⵏⵙⵏⵜ.

ⵡⴰⵢⵢⴹ ⵢⵉⵡⵙ ⵏ ⵜⵎⵖⴰⵔⵜ ⵜⴰⵄⵟⵟⴰⵜⵜ ⴰⵔ ⴰⴽⴽⴰⵏ ⵜ ⵜⵉⵙⵏⴼⴰⵔ ⴷ ⵓⵙⵍⵓⵍⵍⵓ ⵏ ⵉⴳⵏⴰⴳⴰⵢⵏ ⵏⵏⴰ ⵉⴽⵔⵔⵣⵏ ⵜⴰⵎⵜⵜⴰⵏⵜ ⴳ ⵢⵉⵎⴰⵏ ⵏ ⵉⵛⵏⴳⴰ ⵉⴼⵕⴰⵏⵙⵉⵙⵏ ⴰⵡⴷ ⵉⵅⴰⵜⴰⵔⵏ ⵏ ⵉⴼⵙⵢⴰⵏ ⴷ ⵉⵙⵔⴷⵓⵙⵏ ⵉⵙⵙⵓⵙⵎⵜⵏ ⵜⴼⵙⵙⵉ ⵏⵏⵙⵏⵜ ⴷ ⵎⴰⵙ ⴽⴽⴰⵏⵜ ⴰⴱⵔⵉⴷ ⵏ ⵜⵏⵥⴱⴰⵢⵜ ⵓⵔ ⴳⴳⵉⴷⵏⵜ ⵉ ⵜⵎⵜⵜⴰⵏⵜ ⵙ ⵎⴰⵙ ⵜⴳⴰ ⵓⵜⵜ ⵄⵟⵟⴰ ⵣⵓⵏ ⴷ ⴰⵔⴳⴰⵣ ⴽⵓ ⵜⵉⵣⵉ ⵜⵍⵍⴰ ⴰⵀⴰ ⵜⴱⴷⴷ ⵜⴰⵎⴰ ⵏ ⵓⵔⴳⴰⵣ ⴰⵡⴷ ⴳ ⵜⵉⵣⵉ ⵉⵅⵅⴰⵏ ⵜⵓⵡⵙ ⴰⵢⵏⵏⴰ ⵎⵉ ⵜⵖⵉ ⴱⵍⴰ ⵜⴰⵡⴷⴰ ⴷ ⵜⵙⵙⵉⵖ ⴰⵢⵏⵏⴰ ⵜ ⵉⵅⵚⵚⴰⵏ ⴷ ⴰⵔ ⵜⵃⵔⵓⵔⵓⴷ ⵙ ⵉⵖⴱⵓⵍⴰ ⵏ ⵡⴰⵎⴰⵏ ⴷⴷⴰⵡ ⵜⵉⵜⵉⵡⴰⵜ ⴷ ⴰⵔ ⵜⴻⵜⵜⴰⵡⵙ ⵉⵎⵓⴳⴰⵙ ⴰⵔ ⵜⴱⵟⵟⵓ ⵜⵉⵙⵏⴼⴰⵔ ⵏⵖ ⵜⵓⵎⵥ ⴰⴷⵖⴰⵔ ⵏ ⵉⵎⵏⵖⴰ ⵅⴼ ⵓⵏⴽⴽⵙ

ⵉⵙⴰⵖⵓⵍⵏ